Barnaheill auka viðbúnað í Serbíu - eitt af fjórum flóttabörnum án fylgdar Barnaheill – Save the Children hafa aukið neyðaraðstoð við flóttafólk í Serbíu þangað sem meira en 25.000 flóttabörn hafa komið á þessu ári , þar af að minnsta kosti 5.753 börn sem hafa komið ein - án fjölskyldu eða vina . Barnaheill – Save the Children hafa aukið neyðaraðstoð við flóttafólk í Serbíu þangað sem meira en 25.000 flóttabörn hafa komið á þessu ári , þar af að minnsta kosti 5.753 börn sem hafa komið ein - án fjölskyldu eða vina . Á tímabilinu júlí og ágúst varð 66% aukning á komu fylgdarlausra barna til landsins . Þau börn sem verða viðskila við fjölskyldu sína á leiðinni , eða leggja upp í hana ein , eru sérstaklega útsett fyrir því að verða fórnarlömb mansals og ofbeldis . „ Hundruð uppgefinna og örvæntingarfullra barna koma hingað á hverjum einasta degi . Mörg eru veik eftir ömurlegar aðstæður sem þau hafa upplifað á flóttanum . Eftir að Ungverjar lokuðu landamærum sínum , er fólk hrætt og óvisst um hvað muni gerast og hvert það á að fara , “ segir Andrea Zeravcic , yfirmaður hjá Barnaheillum – Save the Children á svæðinu . „ Fólk hefur flúið ólýsanlegar þjáningar og hætt lífi sínu til að komast hingað . Evrópuleiðtogar hafa skyldu til að hjálpa þeim , ekki bara þeim sem komast til Evrópu , heldur líka þeim milljónum í viðbót sem eftir sitja . “ Meira en 135.000 flóttamenn hafa komið til Serbíu á leið sinni til annarra Evrópulanda það sem af er þessu ári . Þúsundir flóttamanna hafa farið til Króatíu á síðustu 48 klukkustundum , eftir að landamærum Ungverjalands var lokað í síðustu viku . Þeir eru á leið til Slóveníu og svo lengra inn í Evrópu . Króatía hefur nú lokað sjö af átta landamærastöðvum sem liggja að Serbíu og óvisst er hvaða aðrar leiðir flóttmennirnir geta nú farið . Búist er við að fjöldi flóttamanna til Serbíu muni aukast eftir því sem erfiðara er að komast inn í nærliggjandi Evrópulönd . Þrátt fyrir að yfirvöld í Serbíu hafi reynt að bregðast við vandanum , hefur yfirþyrmandi innstreymi flóttafólks reynt á og flóttamennirnir leita skjóls í yfirfullum móttökustöðvum og á almenningsstöðum á borð við almenningsgarða og samgöngustöðvar þar sem skortur er á hreinlætisaðstöðu . Starfsfólk Barnaheilla – Save the Children í Serbíu segir að fjöldi barna sem nýkomin eru til landsins séu uppgefin eftir langa ferð , þau þurfi mat og vatn auk þess sem mörg þeirra þurfi einnig læknisþjónustu .